कार्मिकों ने काली पट्टी बांधकर प्रदर्शन किया
चित्तौड़गढ़ | प्रधानडाकघर परिसर में डाक कर्मचारियों ने केंद्रीय कर्मचारी संघठन नई दिल्ली के आह्वान पर काला दिवस मनाया। कर्मचारियों ने दिनभर काली पट्टी बांधकर कार्य करते हुए केंद्र सरकार के कर्मचारी विरोधी रवैये का विरोध किया।
मंडल सचिव अमित सुथार ने बताया कि गृह मंत्री राजनाथ सिंह, रेलवे मंत्री सुरेश प्रभु, वित् मंत्री अरुण जैठ्ली के झूठे आश्वासन से कर्मचारियों में आक्रोश है। कारण इन तीनो मंत्रियों की झूठे आश्वासन से सरकार ने चालाकी से 11 जुलाई 2016 कि प्रस्तावित हड़ताल यह कहकर तुड़वाई थीं कि कर्मचारियों कि मांगो पर सकारात्मक पहल होगीए लेकिन नौ महीने गुजरने के बाद भी कर्मचारी HRA सहित कई भत्तों को लेकर इंतज़ार में है। मंडल सचिव ने बताया कि वर्तमान में न्यूनतम वेतन संशोधन सहित सातवें वेतन आयोग के वेतन गुणक का परिवर्तन होना कर्मचारी संगठन कि मुख्य मांग है। मुख्य मांगों में ग्रामीण डाक सहायकों को लोक सेवक का दर्जा देना भी यूनियन प्रमुख मांग कई वर्षो से है जिसे सरकार अनदेखा कर रही है। अब 16 मार्च को देशव्यापी हड़ताल प्रस्तावित है। इसमें सभी को एकजुटता से भाग लेना होगा। पोस्टमैन और एमटीएस यूनियन सचिव मांगीलाल मेघवाल, सहायक पोस्टमॉस्टर नारायणलाल मीणा, प्रियंका रानी सोनी, तैयब हुसैन, इंद्रा कंवर, श्रवण सिंह चुंडावत, विपिन वैष्णव उपस्थित थे।
hin_Deva hin_Deva hin_Deva